Робърт Бърнс
Момина песен

Превод от английски: Владимир Свинтила, 1992

chitanka.info

Нежно го прегърнах аз

и пое нагоре той.

Все го чакам оттогаз,

нямам нито миг покой.

Пощадете моя драг,

дребен град, пороен дъжд.

Не затрупвай, ситен сняг,

пътищата отведнъж.

Ти не го буди със вой

в здрача, вихъре студен.

Нека спи спокойно той

и да стане отморен.

Нека бъда с него вред,

дето иде в тоя свят.

Път да го зове напред,

а сърцето му назад.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.